Dokukino KIC - Kino sa stavom

Stieg Larsson: Čovjek koji se igrao vatrom
2020-06-06 19:00 - 21:00 UTC
Dokumentarni film Henrika Georgssona (redatelj TV serije Most) bavi se karijerom i nasljeđem slavnog švedskog novinara, pisca i antifašističkog aktivista Stiega Larssona. Tvorac uspješne trilogije Millennium, prema kojoj je nastalo nekoliko hvaljenih filmskih ekranizacija, Larsson je bio predani novinar čiji je fascinantan i dramatičan život do sada bio uglavnom nepoznat.
Njegov neumoran novinarski rad većinom je bio posvećen istraživanju djelovanja ekstremnih desničarskih grupacija koje su u Švedskoj jačale nakon atentata na premijera socijaldemokratske vlade Olofa Palmea sredinom 1980-ih. Film prikazuje intervjue s ljudima bliskima Larssonu, kao i materijale iz njegova privatnog arhiva, rekonstrukcije i dosad neviđene arhivske snimke. Razgovori s brojnim Larssonovim bliskim suradnicima svjedoče o piščevom beskompromisnom angažmanu za demokratske principe i slobode, koje je pokazivao i u svojim romanima.
Festivali i priznanja:
KRISTALLEN – nominacija za najbolji dokumentarac[nbsp]/ SUNDANCE FF -[nbsp]nominacija za glavnu nagradu žirija / TRANSATLANTYK FESTIVAL, Lodz – nominacija u selekciji New Cinema
Recenzije:
Život ovog pisca uspješnica bio je podjednako uzbudljiv kao i njegova djela. Frank Scheck, The Hollywood Reporter
Dobro istražen portret pisca, njegove životne borbe protiv desničarskog ekstremizma te neustrašivog bavljenja najmračnijim kutovima švedskog društva. Allan Hunter, Screen International
‘Stieg Larsson: Čovjek koji se igrao vatrom’ alarmantan je prikaz Švedske od 1970-ih do danas. S obzirom na današnju političku klimu, film služi kao važan podsjetnik na to da je demokracija uvijek u opasnosti. redatelj Henrik Georgsson
